Előterjesztés

Kétvölgy Községi Önkormányzat Képviselő-testületének ülésére

Tárgy: Kétvölgy Községi Önkormányzat Helyi Építési Szabályzatának felülvizsgálata

Tisztelt Képviselő-testület!

A Vas Megyei Kormányhivatal célellenőrzés keretében elvégezte az épített környezet alakításáról és védelméről szóló 1997. évi LXXVIII. törvény (továbbiakban: Étv.) felhatalmazásából alkotott önkormányzati rendeletek törvényességi vizsgálatát.

A célellenőrzés keretében a kormányhivatal felhívta az önkormányzat figyelmét a helyi rendelet jogszabály szerkesztési követelményeknek való megfeleltetésére. 

Az Étv. 13. § (1) bekezdése értelmében „Az építés helyi rendjének biztosítása érdekében a települési önkormányzatnak az országos szabályoknak megfelelően, illetve az azokban megengedett eltérésekkel a település közigazgatási területének felhasználásával és beépítésével, továbbá a környezet természeti, táji és épített értékeinek védelmével kapcsolatos, a telkekhez fűződő sajátos helyi követelményeket, jogokat és kötelezettségeket helyi építési szabályzatban kell megállapítania.” 

Kétvölgy Községi Önkormányzat 2000-ben megalkotta Kétvölgy község helyi építési szabályzatáról és szabályozási tervéről szóló 13/2000. (XII.27.) önkormányzati rendeletét (továbbiakban: HÉSZ).  

A 314/2012. (XI.08.) Korm. rendelet 32. § (6) bekezdése értelmében a településrendezési eszköz egyeztetése tárgyalásos eljárás szerint történik, amennyiben a településrendezési eszköz készítése vagy módosítása jogszabályi harmonizáció érdekében történik. 

A HÉSZ módosítása kapcsán a partneri egyeztetés, a tárgyalásos eljárás lezárult, az állami főépítész a záró véleményt kibocsátotta, amely az előterjesztés 1. mellékletét képezi. A módosító rendelettervezet a záró vélemény és a partneri egyeztetés (előterjesztés 2. melléklete) figyelembe vételével készült.

A fentiek figyelembe vételével javaslom a rendelettervezet elfogadását. 

Előzetes hatásvizsgálat

A rendeletalkotás 

a) társadalmi-gazdasági hatása: nem jelentős, 

b) költségvetési hatása: nem jelentős,

c) környezeti, egészségi következménye: nincs,

d) adminisztratív terheket befolyásoló hatása: a rendeletalkotás kapcsán felmerülő adminisztratív feladatokat a közös önkormányzati hivatal látja el.

A rendelet megalkotásának szükségessége: a jogalkotásról szóló 2010. évi CXXX. törvénnyel, valamint az ágazati központi jogszabályokkal történő összhang megteremtése.

A rendelet alkalmazásához szükséges feltételek: 

a) személyi: rendelkezésre áll,

b) szervezeti: rendelkezésre áll,

c) tárgyi: rendelkezésre áll,

d) pénzügyi: rendelkezésre áll.

RENDELETTERVEZET

______________________________________________________________________________ 

Kétvölgy Községi Önkormányzat Képviselő-testületének 

…./2016. (…..) önkormányzati rendelete

Kétvölgy község helyi építési szabályzatáról és szabályozási tervéről szóló

13/2000. (XII.27.) önkormányzati rendelet módosításáról

Kétvölgy Községi Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 62.§ (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 13.§ (1) bekezdésben meghatározott feladatkörében eljárva a következőket rendeli el:

1. § Hatályon kívül kerül Kétvölgy Szlovén Kisebbségi Települési Önkormányzat Képviselő-testülete Kétvölgy község helyi építési szabályzatáról és szabályozási tervéről szóló 13/2000. (XII.27.) önkormányzati rendeletének (továbbiakban: Rendelet) 2. §-a, 4. §-a, 5. § (1) bekezdése, 5. § (2) bekezdésének 2.4 pontja, 6. § (2) bekezdésének 2.1, 2.5, 2.6, 2.10 pontja, 7. § (2) bekezdésének 2.1.4 - 2.1.5 pontja, 8. § (2), (4), (6) bekezdése, 9. § (3) bekezdése, 10. § (1) bekezdése, 12. § (4) bekezdése, 14. § (1) bekezdés 1.1 pontja, 14. § (2) bekezdés 2.1, 2.2, 2.3 pontja, 14. § (4) bekezdés 4.1, 4.2, 4.3 pontja, 15. § (1), (10)-(11) bekezdése.

2. § A Rendelet 3. §-a helyébe az alábbi rendelkezés lép:

„3. § (1) A szabályozási terv, valamint a jelen rendelet szabályozási előírásai kötelező és irányadó elemeket egyaránt tartalmaznak.

a) I. rendű szabályozási elemek:

1. beépítésre szánt építési övezetek és beépítésre nem szánt övezetek területének lehatárolása,

2. az építési övezetek és az övezetek terület felhasználási besorolása,

3. az építési övezetek és az övezetek építési előírásai,

4. szabályozási vonal, szabályozási szélességek,

5. építési hely határa és területe.

b). II. rendű szabályozási elemek:

1. belterületi határvonal,

2. védőterület, védősáv határa.

(2) Az I. rendű és a II. rendű kötelező szabályozási elemek módosítása csak a szabályozási terv és a HÉSZ felülvizsgálatával és módosításával lehetséges.”

3. § A Rendelet 5. § (2) bekezdésének 2.1 és 2.3. pontja pontjai helyébe az alábbi rendelkezések lépnek:

„ 2.1 Kétvölgy területén kereskedelmi célú reklám elhelyezése csak a helyi termelés, szolgáltatás, vendéglátás tevékenységének segítése céljából lehetséges.

2.3 A helyi termelő, szolgáltató, vendéglátó egységek tevékenységük hirdetésére saját ingatlanukon belül cégéreket, becsalogató táblákat, feliratokat stb. (továbbiakban reklámot) helyezhetnek el, illetve más ingatlanon belül ilyeneket – a tulajdonos beleegyezésével – kialakíthatnak. Reklám csak:
a) kerítés

b) kapuzat

c) épület/építmény homlokzat szerves részeként kerülhet kialakításra.

Megvilágítása hideg színhőmérsékletű fényforrással (neon, halogén, lézer fény) nem engedélyezhető, vibráló, pulzáló fényjelenség nem alkalmazható.”

4. § A Rendelet 6. § (2) bekezdésének 2.8 és 2.13. pontjai helyébe az alábbi rendelkezések lépnek:

„2.8 A beépítésre szánt területeken a lakó-, üdülőépületek és azok melléképítményei az alábbi kikötésekkel létesíthetők:

a) magastető esetén 35°-45° hajlásszög cseréphéjalással,

b) alacsony hajlásszögű tető- (0°-20°), dongaboltozat stb.: zöldtető;

c) gépjárműtároló:

ca) az épülettel egy tömegben,

cb) telepszint alatt,

cc) nyitott kerti építményként létesíthető.

2.13 Lakóterületen (FL), településközponti vegyes (TV), üdülőházas üdülőterületen (ÜÜ), temető (TE) területén és azok határától számított 800 m-en belül hírközlési és műsorszóró (átjátszó) adó-vevő műtárgy nem helyezhető el. Egyéb területen a létesítés feltételei (a vonatkozó jogszabályokon kívül): közútról történő megközelítés, önálló építményként létesítés, a terepadottságok kihasználásával, tájba illesztve, növényzettel takartan.”

5. § (1) A Rendelet 7. § 1.2 pontja helyébe az alábbi rendelkezés lép:

„1.2 A szabályozási terv a beépítésre nem szánt területen belül a következő területfelhasználási egységeket határolja le:

a) közlekedési és közműterület

b)zöldterület

c) erdőterület

d) mezőgazdasági terület

e) egyéb terület.”

(2) A Rendelet 7. § (2) bekezdésének 2.1.1 pontjában „ A közutak osztályba sorolása” táblázat a Rendelet 1. mellékletébe kerül.

(3) A Rendelet 7.§ (2) bekezdésének 2.1.1 pontja helyébe az alábbi 7. § (2) bekezdés 2.1.1 pontja lép:

„2.1.1 A közutak osztályba sorolása előírásait a Rendelet 1. melléklete tartalmazza.”

(4) A Rendelet 7. § (2) bekezdésének 2.1.2 pontjában „A belterületi önkormányzati lakóutak és gyalogutak szabályozása” táblázat a Rendelet 2. mellékletébe kerül.

(5) A rendelet 7. § (2) bekezdésének 2.1.2 pontja helyébe az alábbi 7. § (2) bekezdés 2.1.2 pontja lép:

„ 2.1.2. A belterületi önkormányzati lakóutak és gyalogutak szabályozását a Rendelet 2. melléklete tartalmazza.”

6. § A Rendelet 7. § (4) bekezdése helyébe az alábbi rendelkezés lép:

„ (4) Az erdőterület

Rendeltetésük szerint:

a) védelmi rendeltetésű erdőterület (E),

b) fokozottan védett erdőterület, magterület (Ev).”

7. § A Rendelet 7. § (5) bekezdésének 5.1.2 pontja helyébe az alábbi 7. § (5) bekezdés 5.1.2 pont lép:

„ 5.1.2 Az övezeten belül építményt elhelyezni csak 9000 m2-t meghaladó területnagyságú telken szabad.”

8. § A Rendelet 7. § (6) bekezdésének 6.1 pontja helyébe az alábbi 7. § (6) bekezdés 6.1 pont lép: 

„ 6.1 Vízgazdálkodással összefüggő terület (VT).”

9. § (1) Ez a Rendelet a kihirdetés napját követő napon lép hatályba, a hatályba lépését követő napon hatályát veszti. 

(2) A Rendelet kihirdetéséről a jegyző, az önkormányzat hirdetőtábláján történő kifüggesztéssel gondoskodik. 

Kétvölgy, 2017. …

Szukicsné Skaper Mónika sk.






Doncsecz András sk.
jegyző








    polgármester

A rendelet kihirdetése 2017. ……..-án megtörtént. 

Kétvölgy, 2017. …………..










Szukicsné Skaper Mónika sk.










  jegyző

___________________________________________________________________________

Indokolás

HÉSZ rendelkezéseinek jelen módosítása a magasabb szintű jogszabályoknak való megfeleltetést szolgálja, a rendeletmódosítás az állami főépítész záró véleménye alapján készült.

- Mivel Kétvölgy Községi Önkormányzat nem rendelkezik értékvédelemről szóló külön önkormányzati rendelettel, ezért a HÉSZ 5. § (2) bekezdésének 2.4 pontja nem értelmezhető, hatályon kívül helyezése indokolt.

- A HÉSZ 5. § (1) bekezdésének c) pontja, 6. § (2) bekezdésének 2.1. pontja és 2.5 pontja magasabb szintű jogszabályok rendelkezéseit megismétlő előírásokat határoz meg. 

A jogalkotásról szóló 2010. évi CXXX. törvény (továbbiakban: Jat.) 3. §-a alapján a szabályozás nem lehet indokolatlanul párhuzamos vagy többszintű, ezért a fenti rendelkezések hatályon kívül helyezése szükséges. 

- A Hész 6.§ 2.6 pontja hatályát vesztett jogszabályra hivatkozik, ezért hatályon kívül helyezése indokolt.

- A HÉSZ 8. § (2) bekezdése – jogszerűtlenül – államigazgatási szerv eljárására vonatkozó szabályokat állapít meg, ezért hatályon kívül helyezése szükséges. 

- Jogszabály szerkesztési előírások szerint helyi önkormányzati rendelet normaszövegében táblázat nem helyezhető el, ezért a 7. § (2) bekezdésének 2.1.1 – 2.1.2 pontjában található táblázatok a rendelet mellékletébe kerülnek. 

- A HÉSZ több pontban (3. § (1) bekezdése, 5. § (2) bekezdés 2.3 pontja, 6. § (2) bekezdésének 2.8 és 2.13. pontjai, 7. § 1.2 pontja, 7. § (4) bekezdése) nem felel meg a jogszabályszerkesztésről szóló 61/2009. (XII.14.) IRM rendeletnek a jogszabály formai tagolására vonatkozó rendelkezéseinek, ezért ezek módosítása szükséges.

- A HÉSZ 5. §-ban, 6. §-ban és 7. §-ban található magasabb szintű jogszabályra történő merev hivatkozások nem felelnek meg a jogszabály szerkesztési előírásoknak, ezért hatályon kívül helyezésük indokolt. 

Kétvölgy, 2017. február 6.









        Doncsecz András sk.









polgármester

Az előterjesztést készítette: Szukicsné Skaper Mónika jegyző

Előterjesztés 1. melléklete

Előterjesztés 2. melléklete

